The Black Mamba (Πορτογαλικό συγκρότημα)

Οι The Black Mamba είναι ένα Πορτογαλικό συγκρότημα με βάση τη Λισαβόνα. Το συγκρότημα αποτελείται από τους Σίρο Κρουζ στο μπάσο, τον Μάρκο Πομπίνιο στα πλήκτρα, στο πιάνο Ρόουντς και στο όργανο Χάμοντ, τον Μιγκέλ Καζάις στα ντραμς και τον Πέδρου Τατάνκα στην κιθάρα και στα φωνητικά. Το συγκρότημα εκπροσώπησε την Πορτογαλία στο  στο Ρότερνταμ, με το τραγούδι "Love Is on My Side".

Ιστορικό
Το συγκρότημα δημιουργήθηκε το Μάιο του 2010, με τους Πέδρου Τατάνκα, Σίρο Κρουζ και Μιγκέλ Καζάις να είναι οι ιδρυτές του. Το όνομα του συγκροτήματος προήλθε από την έμπνευση που βρήκαν από το μολυσματικό δηλητήριο και το χρησιμοποίησαν για να ονομάσουν το πρώτο τους άλμπουμ. 

Το πρώτο άλμπουμ με τίτλο Black Mamba εξαντλήθηκε σε καταστήματα και έφτασε στην 1η θέση στο iTunes, καθώς παιζόταν και στο εθνικό airplay. Έτσι, ακολούθησαν συναυλίες και άρχισαν να κάνουν εμφανίσεις σε όλη την Πορτογαλία. Μετά την πρώτη τους περιοδεία, έκαναν παγκόσμιο τουρ 

Ο Μάιος του 2012 σηματοδοτεί την επίσημη παρουσίαση του "The Black Mamba" με ένα προηγμένο single, το "It Ain't You". Το άλμπουμ είναι πρώτο σε πωλήσεις στα iTunes, καθώς και η πρώτη έκδοση να έχει εξαντληθεί σε δισκοπωλεία.

Το 2014, το συγκρότημα ξεκινά την ολοκλήρωση του δεύτερου στούντιο άλμπουμ, που παράγεται στη Λισαβόνα και τη Νέα Υόρκη, υπό την καθοδήγηση του μηχανικού ήχου Scott Anderson. To 2013, το "I'll Meet you There" μαζί με το "It Ain't You", είναι στα Top 100 των iTunes, τερματίζοντας στην 72η και 73η θέση, αντίστοιχα.

Μετά τη μεγαλύτερη περιοδεία του συγκροτήματος, το Σεπτέμβριο του 2014, το συγκρότημα κυκλοφορεί το δεύτερο άλμπουμ τους, το Dirty Little Brother που συμπεριλαμβάνει ειδικούς καλεσμένους όπως οι Antonio Zambujo, Silk και Orlanda Guilande, μεταξύ άλλων. 

Το 2021, το συγκρότημα έλαβε μέρος στο Festival da Canção 2021, τον μουσικό διαγωνισμό που επιλέγει τις συμμετοχές της Πορτογαλίας στο Διαγωνισμό Τραγουδιού της Eurovision. Το RTP, ανακοίνωσε τους καλλιτέχνες και τα τραγούδια στις 20 Ιανουαρίου του 2021, μεταξύ όλων και οι Black Mamba. Το συγκρότημα συμμετείχε στον πρώτο ημιτελικό του διαγωνισμού στις 20 Φεβρουαρίου 2021, όπου εμφανίστηκε πρώτο σε σειρά εμφάνισης. Προκρίθηκε για τον μεγάλο τελικό στις 6 Μαρτίου 2021. Εκεί, το συγκρότημα ερμήνευσε το τραγούδι "Love Is on My Side" στη δέκατη και τελευταία θέσε σε σειρά εμφάνισης. Την ώρα της βαθμολογίας, το τραγούδι βγήκε δεύτερο στην ψήφο των επιτροπών κερδίζοντας 10 πόντους, πίσω από την Carolina Deslandes και το "Por um triz", ενώ στην ψήφο του κοινού βγήκε επίσης δεύτερο κερδίζοντας 10 πόντους, πίσω από τον NEEV και το "Dancing in the Stars". Οι συνολικοί 20 βαθμοί ήταν αρκετοί για τη νίκη, καταφέρνοντας έτσι να γίνουν οι Πορτογάλοι εκπρόσωποι στο  στο Ρότερνταμ της Ολλανδίας. Ήταν η πρώτη φορά που τραγούδι της Πορτογαλίας ερμηνεύτηκε ολόκληρο στα Αγγλικά.

Δισκογραφία
Άλμπουμ
 2010 – The Black Mamba
 2014 – Dirty Little Brother
 2019 – The Mamba King

Singles
 2012 – If I Ain't You
 2014 – Wonder Why (feat. Aurea)
 2016 – Canção de mim mesmo (feat. Boss Ac)
 2018 – Believe
 2021 – Love is on my Side

Συνεργασίες
 2020 – Beautiful Lie (Light Gun Fire feat. The Black Mamba)

Love Is on My Side

Το "Love Is on My Side" είναι ένα τραγούδι του Πορτογαλικού σόουλ συγκροτήματος The Black Mamba. Το τραγούδι εκπροσώπησε την Πορτογαλία στο  στο Ρότερνταμ της Ολλανδίας, έχοντας κερδίσει το Festival da Canção 2021.

Διαγωνισμός Τραγουδιού Eurovision

Το τραγούδι επιλέχθηκε να εκπροσωπήσει την Πορτογαλία στο , μετά τη νίκη του στο Festival da Canção 2021, το μουσικό διαγωνισμό που επιλέγει τις συμμετοχές της Πορτογαλίας για το Διαγωνισμό Τραγουδιού της Eurovision. Στις 17 Νοεμβρίου 2020, η EBU επιβεβαίωσε ότι δεν θα διεξαχθεί η ημιτελική κλήρωση κατανομής για το διαγωνισμό του 2021. Αντ' αυτού, οι ημιτελικοί θα έχουν την ίδια σύνθεση χωρών όπως καθορίστηκε από την κλήρωση κατανομής των ημιτελικών του διαγωνισμού του 2020, που πραγματοποιήθηκε στις 28 Ιανουαρίου 2020 στο Δημαρχείο του Ρότερνταμ. Η Πορτογαλία τοποθετήθηκε στο δεύτερο ημιτελικό, που διεξήχθη στις 20 Μαΐου 2021, προκρίθηκε στον μεγάλο τελικό και εκεί κατέλαβε τη 12η θέση με 153 βαθμούς.

Μέλη
 Σίρο Κρουζ – ηλεκτρικό μπάσο
 Μάρκο Πομπίνιο – πλήκτρα
 Μιγκέλ Καζάις – ντραμς
 Πέδρου Τατάνκα – κιθάρα, φωνητικά

Παραπομπές

Εξωτερικοί σύνδεσμοι
 Επίσημη ιστοσελίδα 
 Σελίδα στο Womex

Κατηγορία:Διαγωνισμός Τραγουδιού Eurovision 2021
Κατηγορία:Μουσικά συγκροτήματα
Κατηγορία:Συμμετέχοντες στη Eurovision
Κατηγορία:Πορτογάλοι τραγουδιστές